अमेरिकन म्यूजियम ऑफ नेचुरल हिस्ट्री

अमेरिकन म्यूजियम ऑफ नेचुरल हिस्ट्री न्यूयॉर्क शहर में स्थित एक प्राकृतिक इतिहास संग्रहालय है। यह वर्ष 1869 में स्थापित किया गया था। अमेरिकन म्यूजियम ऑफ नेचुरल हिस्ट्री दुनिया के प्रमुख वैज्ञानिक, शैक्षणिक और सांस्कृतिक संस्थानों में से एक है। संग्रहालय में 40 से अधिक स्थायी प्रदर्शनी हॉल हैं, जिनमें हेडन प्लेनेटेरियम के साथ रोज़ सेंटर फॉर अर्थ एंड स्पेस और रिचर्ड गिल्डर सेंटर फॉर साइंस,एजुकेशन एंड इनोवेशन शामिल हैं।

इस संग्रहालय में पांच सक्रिय अनुसंधान प्रभाग और तीन अंतर-अनुशासनात्मक केंद्र हैं। इसमें 34 मिलियन से अधिक नमूनों और कलाकृतियों का संग्रह किया गया है। इसके साथ ही इसमें जमे हुए ऊतकों और जीनोमिक और खगोलभौतिकीय डेटा के लिए विशेष संग्रह किया जाता है। यह दुनिया के सबसे बड़े प्राकृतिक इतिहास पुस्तकालयों में से एक है।

23 अक्टूबर 2006 को संग्रहालय ने रिचर्ड गिल्डर ग्रेजुएट स्कूल की शुरुआत की, जो संयुक्त राज्य अमेरिका में अपने नाम पर डॉक्टरेट की डिग्री प्रदान करने वाला पहला अमेरिकी संग्रहालय बन गया। इस स्कूल का नाम व्यवसायी रिचर्ड गिल्डर के नाम पर रखा गया है, जिन्होंने स्कूल के लिए 50 मिलियन डॉलर का योगदान दिया था।

इतिहास
प्रकृतिवादी अल्बर्ट एस. बिकमोर ने 1861 में अमेरिकी प्राकृतिक इतिहास संग्रहालय की संकल्पना तैयार की थी। उस समय वे कैम्ब्रिज, मैसाचुसेट्स में लुइस अगासीज़ के तुलनात्मक प्राणीशास्त्र संग्रहालय में अध्ययन कर रहे थे। बिकमोर ने अपनी जीवनी में लिखा है कि यूरोप के कई प्राकृतिक इतिहास संग्रहालय घनी आबादी वाले शहरों में हैं। उनके अनुसार-"अब न्यूयॉर्क हमारी सबसे अधिक संपदा वाला शहर है और इसलिए संभवतः हमारे पूरे देश के लिए प्राकृतिक इतिहास के भविष्य के संग्रहालय के लिए सबसे अच्छा स्थान है।"

सन्दर्भ

श्रेणी:संग्रहालय
श्रेणी:न्यूयॉर्क